  Майя Бывальцева Сюрес вылысь гожъёсты выльдыны Ижкар 28 миллион манет быдтоз. Ужъёсты 1-тӥ инвожоозь быдэстыны чаклало, ивортэ муниципалитетлэн пресс-службаез. Кар тӧрлыкъёс ивортэмъя, гожъёсты нырысь ик лэсьтозы Ижкарлэн шор люкетаз. Со ужъёсты 9-тӥ куартолэзьлы лэсьтыны кулэ. Гожъёсты пыдын потон 700 интыосын выльдозы. Со пӧлысь 30-аз пластиклэсь «зебраос» кылдозы. Ижкар администрациысь Благоустройствоя но транспортъя управленилэн кивалтӥсез Алексей Краснопёров верамъя, буёлэн лэсьтэм гожъёсты ар куспын выльдылозы. Озьы ик выльдыны чакламын выль дышетскон ар кутскон азьын 1-тӥ куарусёнлы. Ужъёсты быдэстӥсь огазеяськонлэн кивалтӥсез Артём Богданов верамъя, али сюресчиос тӧдьы гожъёсты гинэ выльдозы. Сюресъёсты пыдын выжон интыосын, кытын ӵуж буёл кутӥське, берлогес «буялозы», угось салкым куазь солэн яркытэз вылын шӧдӥськыны быгатоз. Тегъёс: Авто Ижкар сюресъёс тупатъянужъёс  